
Quotiescunque  instrumentorum  chirurgicorum  a maioribus  nostris 
aeque  ac  a coaeuis  inuentorum  atque  saepe  plus  quam  iustis  laudi- 
bus celebratorum  vllam  egregiam  adspicio  collectionem,  toties  eo- 
rum copiam  tacitus  quidem  admiror,  ingeniique  humani  agnosco  so- 
lertiam,  sed  mihi  temperare  nequeo,  quin  plurima  eorum  non  tam 
ad  restituendam  hominum  salutem,  quam  potius  ad  parandam  in- 
ventoribus gloriam  aliquam  inuenta  esse  credam.  In  memoriam 
solummodo  reuocemus  immensam  ad  feliciter  perficiendam  suffusio- 
nis operationem  inuentorum,  perinde  ac  instrumentorum,  quibus 
ad  calculum  secandum  vti  possumus,  supellectilem;  nonne  plura  eo- 
rum vix  ac  ne  vix  quidem  inter  sese  differunt,  nonne  in  eum  modo 
finem  excogitata  esse  videntur,  vt  postquam  vni  tantum  operationi 
inseruicrant , inque  aliquo  diario  chirurgico,  aut  in  dissertatione 
inaugurali  descripta  et  commendata  fuerant,  aeternae  tradantur 
obliuioni?  Quod  autem  instrumenta  inueniendi  studium  quo  magis 
vanitatem  ridiculam  prodere  videtur,  eo  magis  illos  laudare  soleo, 
qui  apparatum  chirurgicum  minuere  et  paucissimorum  instrumento- 
rum ope  vel  grauissimas  operationes  perficere  student.  Cuius  rei 
probandae  causa  nonnisi  ad  Coopervm  et  Langenbeckiv.u  prouoco, 
qui  vel  in  summa  instrumentorum  abundantia  vnius  scalpelli  mini- 
sterio in  lithotomia  exercenda  contenti  sunt.  Eodem  modo  Heisin- 
gervs  pupillae  artificialis  conformationem  maxime  complicatam 

ceratotomi  et  hamuli  duplicis  auxilio  absoluit.  Confiteor  quidem, 
lue  ipsum  quoque  antea  illis  fuisse  addictum , qui  in  operationibus 
peragendis  ingenti  apparatu  chirurgico  delectantur:  ex  quo  vero 
Barthii  ophthalmiatri  Vindobonensis , praeceptoris  immortalis  ad- 
monitionem plus  vna  vice  repetitam  audiui:  „ JVe  veniat  vobis , au~ 

„ ditores , instrumentorum  imiemendorum  dira  cupido , sed  si  vobis 
„ de  infelici  operationis  exitu  lugendum  est , minime  instrumentorum 
„ iniquitatem , sed  potius  alias  res,  maxime  vestram  imperitiam , et 
„ omnino  humanae  naturae  imbecillitatem  accusandam,  esse  existime - 
„ tis , “ hoc  errore  abiecto  in  contrariam  opinionem  ductus,  simpli- 
citatem summam  in  encheiresibus  chirurgicis  non  satis  celebrandam 
esse  puto.  Cuius  axiomatis  veritatem  cum  optime  perspexissem, 
in  commentatione  nuperrime  edita  acuum  aneurysmatum  ligationi 
dicatarum  magnum  quidem,  ne  eas  penitus  ignorasse  viderer,  nume- 
rum exposui,  sed  meam  simul  hac  de  re  mentem  aperui,  scilicet 
quo  simplicius  sit  eiusmodi  instrumentum,  eo  facilius  meliusque 
perfici  operationem,  nec  non  duarum  operationum  simpliciori  me- 
thodo feliciter  peractarum  addidi  historias.  In  hac  prolusione  aliam, 
eamque  non  minoris  momenti,  exstirpationis  membri  virilis  in  no- 
stro nosodochio  septem  abhinc  annis  peractae  narrationem  cum  le- 
ctoribus communicare  apud  animum  constitui  meum,  non  quod 
eiusmodi  operationem  pro  inaudita  habeam,  sed  potius,  vt  vel  in 
grauissimis , maximeque  periculosis  encheiresibus  simplicem  agendi 
rationem  locum  habere  posse  probem. 

Nolo  nunc  in  verbosam  huius  operationis  explicationem  ex- 
spatiari , sed  ad  Thavtii  a)  libellum  ex  meo  iudicio  praeclarum  le- 
ctores ablegandos  censeo. 

Duo  symptomata  quae  multas  operationes  chirurgicas  inprimis 
difficiles  terribilesque  reddunt,  sanguinis  profusio  nimia,  et  nemo- 
rum perturbatio,  ea  quoque  ab  exstirpatione  membri  virilis  susci- 
pienda chirurgos  veteres  ad  Coris.  Celsi  vsque  tempora  retinuisse 


a)  Abii,  uber  d.  ges.  «.  kr,  Zust,  des  m,  Gl.  7P~  i en,  1 S 14. 


* 


5 


minime  mirandum  est.  Sunt  quidem,  qui  Hippocratem  iam  scir- 
rho ac  carcinomati  huius  partis  vel  cauterium  vel  scalpellum  adhi- 
buisse existiment  , quorum  vero  opinionem  incertam  ac  vanam  esse, 
negare  non  possumus.  Multo  magis  Celso  a)  primam  eamque  cla- 
ram huius  encheireseos  descriptionem  debemus,  qui,  „si  cancer 
„ colem  occupauit , adurentia  inspergit,  maxime  id,  quod  ex  calce, 
„chalcitide , auripigmento  componitur.  Si  medicamenta  vincuntur, 
„ scalpello , quidquid  corruptum  est,  sic  vt  aliquid  etiam  integri  abeat, 
„ praecidi , vulnus  deinde  vri  iubet,  sed  maxime  metuit,  ne  profu- 
,,sio  sanguinis  insequatur,  in  quo  casu  quietem  longam  , aquam  fri- 
„gidam,  medicamina  styptica,  et  ferrum  candens  commendat .“ 

Recentiores  chirurgi  in  hac  operatione  exercenda  in  duas  par- 
tes abiere,  quarum  vna  scalpellum,  altera  vero  ligationem  defen- 
dit: Ex  illis  Belli  vivi  k-* , Desavltivmc),  Dzoisdivm*1),  Laxgenbe- 

CKIVMe),  LODERVM  % PeARSONIVMS),  RlCHTEllVM h) , SCHMALZIVM 

Schregervm  k>,  exhis  autem  IIEistervm  L),  Palvccivm  Flen- 
KIVIVI,  Rvyschivm"),  Sabatiervm % inter  nostri  acui  chirurgos 
Graefivm  III.  appello,  cuius  agendi  rationem  Bienervs ^ in  disser- 
tatione academica  Lipsiae  defensa  expositam  iconibus  illustrare 
studuit,  et  tria  exempla  laetum  huius  operationis  exitum  testantia 
adiecit. 

Ceteroquin  omnes  virgae  exstirpationem  vel  hoc  vel  illo  modo 
peragentes  in  eo  consentiunt,  quo  propius  ad  symphysin  ossium  pu- 
bis demenda  sit  haec  corporis  masculi  pars , eo  maiorem  esse  hae- 
morrhagiae funestae  timorem,  quapropter  modo  hoc,  modo  illud 
iacturae  sanguinis  aut  aucrtendae  aut  coercendae  remedium  propo- 
suerunt. Inter  scalpelli  defensores  III.  Schregervs  amputationem 


a)  de  med.  L.  VI.  sect.  XVIII.  §.  3.  b)  Behrb.  d.  TVundarzn.  I.  413.  c)  chir. 
JV ahrnehm.  3.  B.  d)  Beitr.  z.  Vervollh . der  Heillc . 1.  Th.  e)  Neuc  Bibi.  I.  4. 
f)  chir.  Beob.  I.  79.  g)  Samml aus.  Abh.  XVI.  050.  b)  diss.  de  opt.  membr.  viril. 
amput.  meth.  Regioni.  1804.  i)  Loder  Journ.  1.4.  k)  chir.  Vers.  I.  1)  Tnstit.  chir . 
n)  Neue  Anm.  Uber  d.  Absetz.  d.  m.  B.  Lpz.  1752.  n)  Observ.  XXX.  o)  medie,  op. 
II.  303.  p)  de  exstirp.  penis  per  ligat.  Lips.  1810. 

repetitis  incisionibus  perficiendam  commendat,  quarum  vna  abso- 
luta arteriae  ligantur,  ne  fortasse  haemorrhagia  sequentem  impe- 
diat: quam  membri  virilis  exstirpandi  methodum  Exc.  Dzondivs 
quoque  amplexus  et  cum  felici  euentu  exccutus  est;  nihilominus  ta- 
men nec  Schregervs,  nec  Dzondivs  hanc  mentulae  remotionem 
valde  periculosam  esse  negat.  Quam  ob  causam  mihi  vitio  non 
vertendum  videtur,  cum  historiam  morbi  aeque  ac  sanationis  huc 
pertinentem  cum  lectoribus  communicem. 

Mercenarius  egenus,  II.  inprimis  e parietibus  ex  luto  conficien- 
dis victum  sibi  quaerens,  annum  quinquagesimum  quartum  agens, 
haud  robustae  constitutionis,  vicere  carcinomatico , montem  Vene- 
ris, membrum  virile,  et  partem  anteriorem  superioremque  scroti 
occupante  laborans,  sub  finem  anni  MDCCCXVII.  in  nosocomium 
nostrum  receptus  est.  Ilie  vir  nulla  vnquam  aegritudine,  si  mor- 
bos infantiles,  ac  scabiem  paupertatis  iniuria  genitam  exceperis, 
affectus,  malique  venerei  plane  expers,  tribus  abhinc  annis  partem 
palae  superiorem  fortuito  casu  membro  virili  illiserat , ex  quo  ictu 
ab  initio  parum  doloris  percepit.  Septimanis  vero  aliquot  praeter- 
lapsis tuberculum  quoddam  in  praeputio  natum  hunc  virum  impulit, 
vt  ex  rustici  cuiusdam  consilio  tumorem  vnguibus  saepe  scalperet, 
lotioque  lauaret.  Quod  cum  sine  fructu  factum  esset,  a chirurgo 
inferioris  conditionis  auxilium  petiit.  Hic  eiusmodi  malum  non 
raro  occurrere,  mitram  hispanicam  (!)  appellari,  nec  multum  ex- 
inde metuendum  esse  affirmauit:  interea  nostro  medicamentum 
quoddam  externum  praebuit  , quo  per  satis  longum  tempus  adhibito 
accessit  dolor  lancinans,  et  tumor  ichorosum  fluidum  male  olens 
effundere  coepit,  ita  vt  aegrotus  ad  alium  chirurgum  confugeret, 
qui  per  septem  menses  tertio  quoque  dic  causticum  lunare  loco  af- 
fecto applicuit,  et  aquam  saturninam  commendauit.  Morbus  au- 
tem tantum  abfuit,  vt  mitesceret,  vt  de  die  in  diem  peior  reddere- 
tur. Postea  aegrotus  textori  linteorum  cuidam,  qui  horis  subsecivis 
artem  saLutarem  exercet,  se  tradidit,  a quo  monitus  est,  vt  cataplas- 
mata ex  farina  secalina  parata  imponeret,  quae  tam  efficacia  fue- 


runt,  vt  post  breue  tempus  vndeuiginti  conspicerentur  orificia , ex 
quibus  lotium  proflueret.  Cum  dolorum  vehementia,  tum  immun- 
ditiei molestia  miserum  adegerunt,  vt  textore  relicto  ad  chirurgum 
alium  se  conferret,  a quo  epithemata  aromatica  accepit,  vna  cum 
spe  celerrimae  restitutionis:  sed  omnia  frustra  sunt  adhibita.  Ita 
crudeliter  vexatus,  omnique  spe  salutis  recuperandae  destitutus  ae- 
grotus b.  Rosenmvellervm  adiit , ipsum  que  enixissime  rogauit,  vt, 
si  quod  arti  supercsset  remedium , id  sibi  praeberetur,  hic  miserum 
Senatvi  Lipsieinsi  Amplissimo,  cuius  non  minor  in  miseris  subleuan- 
dis  est  beneficentia,  quam  in  regenda  ciuitate  sapientia,  commen- 
riauit,  liocque  modo  effecit,  vt  ille  in  nosodochium  ciuicum  recipe- 
retur. 

Conditio  aegroti  maxime  deploranda  fuit:  corporis  vniuersus 
habitus  summam  debilitatem  monstrauit,  oculi  languidi,  palpebra 
superior  laxa  et  pendula,  genae  collapsae  et  pallidae,  labia  exsan- 
guia et  trementia,  aegrotus  stare  vix  valuit,  respiratio  difficilis  ac 
anhelosa,  pulsus  debilis  ac  iusto  frequentior,  somnus  dolore  graui 
et  pertinaci  lumborum  dorsique,  febre  vespertina  et  sudore  matutino 
viscido  interruptus,  appetitus  exiguus,  digestio  impedita,  alutis  modo 
laxa,  modo  obstructa  fuit.  Tumor  commemoratus  adspectum  prae- 
buit tristissimum,  totum  membrum  virile  ad  symphysin  vsque  ossium 
pubis  in  globum,  pugni  magnitudine,  transmutafum  erat,  qui  ex 
minoribus  globulis,  epidermide  et  cute  destitutis,  et  excrescendarum 
brassicae  botrytidis  figuram  referentibus  erat  compositus,  ita,  vt  vbi 
praeputium , vel  corpora  cauernosa,  vel  glans,  vel  denique  vrethrae 
orificium  fuissent,  vix  cognosceres , margines  duri , eschara  nigra, 
duraque  passim  obducti  et  vel  a Ieui  attactu  sanguinem  fundentes, 
superficies  icliore  impuro,  limpido,  maxime  foedente , cum  vrina 
mixto  maduit,  in  viceris  vicinia  vbique  foramiiiula  lotium  excer- 
nentia conspecta  sunt,  vt  de  fistulis  vrinariis  dubitare  non  posses, 
quarum  ostiis  specillum  immissum  ad  vrethram  vsque  produci  potuit: 
parietes  harum  fistularum  duri  fuerunt,  atque  callosi,  lotii  stillici- 
dium inuito  et  inscio  aegroto  perpetuum ; dolores  pungentes  antea 

commemorati  modo  remiserunt , modo  fortius  redierunt.  Mons  Ve- 
neris excresccntias  iliis  iam  descriptis  similes  obtulit,  pars  anterior, 
atque  superior  scroti  ab  icliore  et  vrina  largiter  profluente  epidermide 
denudata  fuit,  quod  quoque  in  femoribus  animaduertendum  erat. 
Venae  proximae  varicosae  fuerunt,  haemorrhagia  ex  tuberculis 
quotidie  fere  apparuit;  glandulae  inguinales  sympathice  tumebant, 
in  perinaeo  vlcera  foetida  inuenta  sunt.  Ad  banc  malorum  turbam 
tres  herniae  abdominales,  in  dextro  latere  inguinalis  et  cruralis, 
in  sinistro  vero  cruralis  accesserant,  quae  aegroti  conditionem  multo 
magis  miseram  reddebant.  Interea  valde  mirandum  erat,  ceteras 
partes  generationi  dicatas,  vti  testiculos,  epididymides , funicu- 
losque spermaticos  perinde  ac  glandulam  prostatam  nihil  morbosi 
monstrasse. 

Quae  cum  ita  essent,  minime  dubius  de  carcinomatosa  huius 
mali  indole , in  consilium  vocaui  Clarvm  , Wendlervm  et  Kohlrv- 
SCHIVM,  qui  viri  Exc.  et  Exp.  in  hoc  misero  vires  praeprimis  vita- 
les, quantum  fieri  posset,  erigendas,  febremque  liecticam  coercen- 
dam, postea  autem  totius  tumoris  exstirpationem  quam  primum  sus- 
cipiendam esse  mecum  statuerunt.  Quocirca  corticem  Peruuianum 
cum  lichene  Islandico  pro  vsu  interno,  tenuissimam  vero  mercurii 
sublimati  corrosiui  solutionem  pro  vsu  externo,  qua  tumor  quotidie 
ter  vel  quater  fouerctur,  et  lintei  carpti  auxilio  tegeretur,  praescri- 
psimus. Cum  aegrotus  ab  operatione  valde  abhorreret,  haec  medi- 
camenta cum  interna,  tum  externa  per  longum  tempus,  mutatis  in- 
terdum mutandis,  continuabantur,  victusque  lautior  praebebatur, 
quo  demum  factum  est,  vt  vniuersa  hominis  valetudo  paulo  melior 
euaderet. 

Quo  minus  interea  malum  primarium  curandi  ratione  imminue- 
batur, eo  acrius  hortati  sumus  aegrotum,  vt  sese  operationi  sub 
prognosi  quidem  dubia,  neque  tamen  sine  quadam  restitutionis  spe 
subi  iceret.  Sed,  aegroti  voluntas  nutabat  per  aliquot  septimanas, 
donec  circa  finem  mensis  Aprilis  MDCCCXVIII.  se  operationem  to- 
leraturum esse,  subito  declararet,  quae  die  XXVII  Apr.  multis 

adstantibus  medicis , artisque  cultoribus  peracta  est.  Viro  supino 
collocato,  pedibus  flexis,  et  in  sellis  subpositis  firmatis , cathetere 
argenteo  in  vrethram  et  vesicam  Trinariam  caute  quidem,  sed  non 
sine  molestia  propter  orificii  occultationem  inducto,  tumore  inuoluto 
et  protracto,  integumentisque  montis  Veneris  communibus  in  vtroque 
latere  retractis , duas  incisiones  semilunares  a margine  symphyseos 
ossium  pubis  incipientes,  et  ad  tertiam  vsque  partem  anteriorem  ac 
superiorem  scroti  procedentes  scalpelli  ministerio  institui,  quarum 
cornua,  ubi  inuicem  coibant,  in  superiore  et  inferiore  parte  angulos 
formabant.  Ilis  plagis  inuolucra  communia  corrupta  separabantur: 
plures  exiguae  arteriae  discissae  sanguinemque  spargentes  Kohl- 
RVSCHii  dexteritate  comprimebantur.  Margines  huius  insulae  car- 
neae, (liceat  mihi  formula  loquendi  haud  consueta  vti)  hamulo  Brom- 
FiELDiAjXO  attracti  prouido  scalpelli  ductu  a partibus  subiacentibus 
soluebantur,  donec  omnes  carcinomate  affectae  partes  essent  remotae, 
et  ossa  pubis  non  nisi  periosteo  tecta  conspicerentur.  Omnes  spe- 
ctatores aegroti  patientiam  et  sanguinis  effluentis  exiguam  copiam 
mirati  sunt;  quamuis  magna  arteriarum  minutarum  copia  discinde- 
retur, quarum  plurimae  compressae,  nonnullae  autem  filis  sericeis 
cera  obductis  ligatae  sunt.  Deligatio  vulneris  fuit  simplicissima, 
linteum  carptum  et  linteamina  compressa  vulneri  imposita  fasciae, 
quae  figuram  literae  latinae  T habet,  ope  firmabantur,  deinde  ca- 
theter argenteus  extractus,  elasticus  vero  inductus  et  in  vesica  reli- 
ctus est.  Aegrotus  deinde  maxime  debilitatus  in  lectum  translatus, 
ipsique  maxima  tam  corporis,  quam  animi  tranquillitas  commen- 
data est. 

Vesperi  eiusdem  diei , dolor  vehemens,  lotii  profluuium  sem- 
piternum, sudorque  profusus  aegrotum  quiescere  haud  patiuntur, 
puluis  Doveri  exhibitus  est. 

Altero  die  nulla  conditionis  mutatio. 

Per  plures  dies  aegrotus  de  summa  debilitate,  appetitus,  som- 
nique defectu  conquestus  est : omnia  symptomata  febrem  traumati- 
cam adesse  significarunt. 

Quinto  die , dcligatione  prima  soluta,  adspectus  vulneris  ma- 
lus, superficies  ita  impura,  saniosa,  et  pallida  fuit , vt  ad  medica- 
mentorum balsamicorum  leniter  irritantium  cum  internorum  tum  ex- 
ternorum vsum  confugiendum  esset;  quo  factum  est,  vt  suppuratio, 
ac  habitus  aegroti  vniuersus  proximis  diebus  melior,  vulnusque  pu- 
rius redderetur. 

Die  decimo  vincula  arteriarum  ex  vulnere  prodibant,  puris 
conditio  bona,  vulneris  ambitus  minutus,  aegrotus  nil  nisi  mole- 
stiam, instrumento  ipsi  paratam  habuit,  de  qua  lamentaretur. 

Per  aliquot  dierum  spatium  aegrotus  peius  se  habuit,  partim 
propter  ciborum  noxiorum  clam  ipsi  allatorum  vsum,  partim  pro- 
pter animi  commotionem.  Ob  symptomata  gastrica  remedium  leni- 
ter purgans  adhibuimus. 

Die  decimo  quinto , cathetere  elastico  emollito  abiecto , recens 
est  immissus. 

Die  vigesimo  aegrotus  hilarior  fuit,  nulla  functio  corporis  a 
norma  aberrauit,  vulnus  repente  est  minutum,  cicatricis  in  ambitu 
initia  animaduersa  sunt:  papillae  carneae  laete  rubentes  optimam 
prae  se  tulerunt  formam. 

Nolo  nunc  narratione  nimis  extensa  defatigare  patientiam  le- 
ctorum, sed  propero  ad  finem  historiae.  Conditio  aegroti  quouis  die 
facta  melior,  suppuratioque  minuta  est,  cicatrix  versus  vulneris 
centrum  processit,  in  scroti  parte  anteriore  et  superiore  rugae  sen- 
sim sensim  que  formatae  sunt,  vires  creuerunt,  vir  lotium  retinere 
eoepit.  Cicatrice  perfecta  cannulam  ipsi  praebuimus  , cuius  mini- 
sterio mingeret,  qua  vero  per  breue  tantum  tempus  vsus  est,  nam 
post  aliquot  menses  eam  abiecit,  lotii  cum  emissione,  tum  reten- 
tione, voluntatis  imperio  hucusque  obtemperante,  nec  vllo  amplius 
impedimento  turbata. 

Die  XIII.  Iunii  hic  vir  nosocomio  gratissimus  lactissimusque 
valedixit,  et  hodie  quoque  optima  gaudet  valetudine,  et  laborum 

molestias  vti  in  virili  aetate  tolerat.  Aci  hanc  sanitatem  augendam, 
viresque  conseruanclas  non  parum  conferre  mihi  videtur  seminis  re- 
sorptio: repetitis  enim  vicibus  vir  confessus  est  se  ante  morbum  et 
sub  morbi  adeo  initio  saepissime,  morbo  autem  superato  ne  semel 
quidem  eiectionem  seminis  nocturnam  esse  passum,  quod  quidem  in 
tanta  testiculorum  integritate,  et  aetate  non  nimis  proueeta  vix 
credi  posset,  nisi  ad  liancce  facti  explicationem  forsitan  audaciorem 
confugeremus. 

Tabula  aenea  vulneris  sanati  et  cicatrice  obtecti  imaginem  si- 
stit. Litera  A vretluae  orificium  significat.  In  vtroque  latere  her- 
niae antea  commemoratae  animaduertuntur,  in  dextro  inguinalis 
externa,  et  cruralis,  in  sinistro  cruralis : quarum  prima,  inguina- 
lis, facillime  quidem  pro  crurali  haberi  potest,  attamen  accurata  per- 
vestigatio rem  aliter  sese  habere,  me  docuit.  Ex  longo  enim  tem- 
poris spatio  hic  vir  bracherio  male  conformato  minusque  apto  vti  tu  r, 
quod  retinet  modo  cruralem  sinistram,  hernias  dextri  lateris  autem 
tantum  abest,  vt  coerceat,  vt  cingulo  eas  deprimat,  atque  ad  fatus 
protrudat,  quo  magis  promineant,  totumque  partium  situm  ita  mu- 
tet, vt  linea  inter  inguinalem  et  cruralem  conspicua  a ligamento  Pov- 
PARTil  propulso  effingatur;  linea  superior  acuta  supra  inguinalem 
in  conspectum  veniens  non  minus  a bracherii  impressione  proficis- 
citur, et  certissime  credo,  hanc  inguinalem  iam  diu  in  scrotum  des- 
censurum fuisse,  nisi  partim  depressione  commemorata,  partim  vera 
cicatricis  firmitate  via  ipsi  praecluderetur- 

